IC3PEAK

**IC3PEAK** (ընթերցվում է որպես «**այսփիք**»), ռուսական փորձառական էլեկտրոնային խումբ Մոսկվայից, որը ստեղծվել է 2013 թվականի հոկտեմբերին։

Ռուսական ամենահայտնի խմբերից մեկն է, որը ելույթներ է ունենում ԱՄՆ-ում, Բրազիլիայում, Մեքսիկայում, Ֆրանսիայում, Շվեդիայում, Թուրքիայում, Գերմանիայում և այլ երկրներում։

## Պատմություն
IC3PEAK մոսկովյան խումբը՝ Նաստյա Կրեսլինայի և Նիկոլայ Կոստիլյովի դուետն է, որը կարողացել է ուիթչ հաուսի և մռայլ ռեյվերի միջոցով կոնվերսիայի ենթարկել 2000-ական թվականների հնացած ռուսական նորաձևությունը և ստեղծել համոզիչ, ինքնուրույն երաժշտություն։ IC3PEAK-ը կատարում է ամեն հաճախություններով ծանրաբեռնված թվային արտադրության փոփ, որի մեջ ձայնային տեռորիզմը զուգակցվում է մեղեդային պարզահնչյունության և պարերի համար հնարավորությունների հետ (նաև պարտադիր տեսահոլովակներով, քանի որ IC3PEAK-ը իրեն պաշտոնապես համարում է «աուդիովիզուալ նախագիծ»։

Առաջին ելույթը տեղի է ունեցել Սանկտ Պետերբուրգում, երկրորդը՝ Մոսկվայում, որին ներկա է եղել մոտ 600 մարդ։

2014 թվականին STYLSS պորտլենդական լեյբլում կայացել է նախագծի առաջին թողարկումը, որտեղ էլ լույս է տեսել «Ether» երգի տեսահոլովակը։

2014 թվականին ֆրանսիական Stellar Kinematics լեյբլում «Vacuum» մինի ալբոմի թողարկումից հետո նրանց առաջին ելույթները կայացել են Եվրոպայում՝ Ֆրանսիայում (Բորդո և Փարիզ) և Լատվիայում (Ռիգա)։

2016 թվականին խումբը հյուրախաղերով հանդես է եկել Բրազիլիայում, որտեղ կարողացել է մեծ լսարան ձեռք բերել։ Այնտեղ էլ մասնակի նկարահանվել է «Go With the Flow» երգի տեսահոլովակը։ Նույն թվականին էլ կայացել է ԱՄՆ-ում նրանց առաջին համերգային շրջագայությունը և Մեքսիկայում կատարած ելույթը։

2017 թվականին IC3PEAK-ը անվանակարգվել է Jager Music Awards անկախ երաժշտական մրցանակի շորթ-լիստի «Էլեկտրոնիկա» կատեգորիայում և հաղթել, ինչպես նաև արժանացել է «Ոսկե Գորգուլյա» մրցանակի՝ որպես տարվա լավագույն փորձառական նախագիծ։

Նույն տարվա նոյեմբերի սկզբին խումբը թողարկել է «Сладкая жизнь» անվամբ իր առաջին ռուսալեզու ալբոմը և «Грустная сука» երգի հիման վրա նկարահանել է տեսահոլովակ, որը ՅուԹյուբ տեսահոսթինգում հավաքել է ավելի քան 10 միլիոն դիտում։

«Сказка» ալբոմում հայտնվել են սոցիալական սուր թեմաներին առնչվող երգեր, որոնցից ամենավառը «Смерти больше нет» ստեղծագործությունը և տեսահոլովակն է։

2018 թվականի աշնանը խումբն ուներ Ռուսաստանի քաղաքներում համերգների չեղարկման հետ կապված մի շարք խնդիրներ։

2019 թվականի մարտի 10-ին խումբը ելույթ է ունեցել «Համացանցի ռուսական սեգմենտի մեկուսացման դեմ» ցույցի ժամանակ՝ կատարելով «Смерти больше нет» երգը։

2019 թվականի օգոստոսի 10-ին ելույթ են ունեցել Մոսկվայում «Վերադարձնենք ընտրության մեր իրավունքը» ցույցի ժամանակ, որին ներկա էին մոտ 60 հազար մարդ։ Կատարել են «Таблетки» և «Смерти больше нет» երգերը։

## Կազմ
* Անաստասիա Կրեսլինա
* Նիկոլայ Կոստիլյով

## Սկավառակագրություն
### Ստուդիական ալբոմներ

**IC3PEAK (2015)*
**より多くの愛 (2015)*
**Fallal (2016)*
* Сладкая жизнь (2017)
* Сказка (2018)

### Սինգլներ
**Ellipse (2014) / Electronica Records*
**I’ll Be Found Remixes (2014)*
**Really Really (2014)*
**Kawaii / Warrior (2016) / Manimal Vinyl*
* КТО (2017) / *Անկախ թողարկում*
**Monster (2017) / Manimal Vinyl*
**THIS WORLD IS SICK (2018)*
* Сказка (2018)
* Смерти больше нет (2018)

### EP
**SUBSTANCES (2014) / STYLSS*
**Vacuum (2014) / Stellar Kinematics*

### Համագործակցություն
* ЗЕРКАЛО (2017) *([[Boulevard Depo]]-ի հետ միասին)*
* CRY (2017) *(Թոմմի Քեշի հետ միասին)*
* Ожоги (2018) *(Boulevard Depo-ի հետ միասին)*

## Տեսահոլովակներ

## Իշխանությունների արձագանք
Երգերում քաղաքական ենթատեքստերի պատճառով խումբը հաճախակի ենթարկվում է ռուսական իշխանությունների կողմից ճնշման, և «տարբեր պատճառներով» խմբի համերգներից մի քանիսը չեղարկվել են։

## Ծանոթագրություններ

## Արտաքին հղումներ
* 
* IC3PEAK խմբի ինստագրամյան կայքէջը
* «IC3PEAK» խումբը iTunes-ում (Apple Music)

Կատեգորիա:Ռուսական երաժշտական խմբեր
Կատեգորիա:Դուետներ
Կատեգորիա:2013 հիմնադրված երաժշտական խմբեր
Կատեգորիա:Երաժշտական դուետներ